มหาดไทยขู่คาดโทษ องค์การปกครองส่วนท้องถิ่น ถ้าช่วยพรรคหาเสียง
เพื่อไทย-พลังประชารัฐ โต้กันนัว,บิ๊กตู่ สื่อผ่านเด็กฝากถึงพ่อแม่ อย่าเชื่อ นักการเมืองขายฝัน ทำไม่ได้จริง ปลัด-มหาดไทยห้าม อปท.ช่วยพรรคการเมืองหาเสียง ขู่โทษหนักจำคุก 1-10 ปี ปรับ 2 หมื่นถึง 2 แสนบาท ผบ.ทบ.อัดกลุ่มอยากเลือกตั้งป่วนเป็นหน้าที่ ธรรมนัส จวกลิเก พท.อนุญาตเองยกเลิกเอง คนน้อยกว่า เจ๊หน่อย กลัวแพ้เสียหน้า ยกทัพใหญ่บุกเชียงรายโอ่ยึด 40 ส.ส.เหนือ สุดารัตน์ ไปอุบลฯถามสุขบ่ ชาวบ้านโอดมีแต่ทุกข์ จี้ กกต.รีบเคลียร์สถานที่ปราศรัย สามารถ ซัดผู้ว่าฯเลือกปฏิบัติขัดคำสั่ง บิ๊กป้อม ให้ พปชร.ใช้ศูนย์ประชุมนานาชาติเชียงรายสัมมนารับสมาชิก มาร์ค คาใจสั่งมอนิเตอร์นโยบายพรรคอื่นทำไม นิพิฏฐ์ บี้กรมศุลฯเก็บภาษีนาฬิกาหรู ประวิตร ชี้ 20 เรือนไร้หลักฐานสำแดงภาษี จี้ รมว.คลังยึดหรือสั่งปรับ เสรีพิศุทธ์ ปูดมีมากกว่า 25 เรือน ได้เป็นรัฐบาลจะเช็กบิลให้เรียบ,จากกรณี พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) สั่งการให้ทุกกระทรวงจับตาและจัดทำข้อมูลชี้แจงตอบโต้นโยบายหาเสียงของพรรคการเมืองต่างๆ ล่าสุด ในงานวันเด็กแห่งชาติ พล.อ.ประยุทธ์ยังได้กล่าวฝากผ่านเด็กและเยาวชน เพื่อสื่อสารไปถึงพ่อแม่ผู้ปกครองเตือนให้อย่าไปเชื่อนโยบายขายฝัน ทำไม่ได้จริง ที่พรรคการเมืองกำลังหาเสียง,กันอยู่,ลุงตู่ ติงอย่าสุขแต่คนอื่นเดือดร้อน,เมื่อเวลา 08.30 น. วันที่ 12 ม.ค. ที่กระทรวงศึกษาธิการ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) เป็นประธานพิธีเปิดงานฉลองวันเด็กแห่งชาติ ประจำปี 2562 พร้อม นพ.ธีระเกียรติ เจริญเศรษฐศิลป์ รมว.ศึกษาธิการ พล.อ.สุรเชษฐ์ ชัยวงศ์ รมช.ศึกษาธิการ นายกอบศักดิ์ ภูตระกูล รมต.ประจำสำนักนายกฯ และคณะผู้บริหารกระทรวงศึกษาธิการให้การต้อนรับ โดยนายกฯเข้าสักการะพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว จากนั้นกล่าวให้โอวาทว่า วันนี้เราต้องมีความรัก ความสามัคคี และเป็นพลเมืองดีของสังคม ธำรงไว้ซึ่งสถาบันหลัก ชาติ ศาสนา พระมหากษัตริย์ รัฐบาลตั้งใจส่งเสริมให้เด็กมีความรู้คู่คุณธรรม รู้ว่าอะไรดีไม่ดี การทำให้คนอื่นเดือดร้อนแต่เรามีความสุข มีรายได้เพิ่มขึ้นแบบนี้ไม่ได้,กระตุกอย่าไปฟังพวกพูดจาขายฝัน,นายกฯกล่าวว่า เราต้องสร้างความฝันให้เป็นความจริง รัฐบาลนี้มุ่งเน้นการศึกษานอกโรงเรียน (กศน.) เป็นพิเศษ หลายคนจำเป็นต้องทำงานเลี้ยงดูพ่อแม่ ถ้าทุกคนมุ่งหวังให้คนเข้าไปในระบบด้วยการให้เงินไปเรียน เขาเรียนไม่ได้อยู่ดีไม่มีเวลา เวลานี้ มีคนออกมาพูดว่ามีคนนอกระบบการศึกษา 5 แสนคน 5 ล้านคน จะหาเงินให้เรียน นั่นคือพูดสร้างความฝันแล้วเป็นจริงไม่ได้ ฝากพ่อแม่ด้วยวันนี้พูดกันหลายอย่างจะทำโน่นทำนี่ ใช่เหตุผลจริงๆหรือเปล่าการ บริหารราชการแผ่นดินต้องทำให้ทุกคนเข้าถึงโอกาส ดูแลผู้มีรายได้น้อย ทุกกระทรวงมีหมด แต่ด้วยพื้นฐาน ต่างกันเราให้ความเป็นธรรมได้ แต่เท่าเทียมกันหมดไม่ได้ ไม่มีทางเท่ากันได้ในประเทศที่เป็นประชาธิปไตยต้องมีศิลปะในการบริหาร อย่าพูดเหมารวมทั้งหมด ต้องมองผลประโยชน์ประเทศเป็นหลัก,ฝากเด็กถึงพ่อแม่ รบ.ทำเต็มที่แล้ว,ต่อมาเวลา 09.50 น. นายกฯเยี่ยมชมพื้นที่จัดกิจกรรมเยาวชนสัมพันธ์ กองบัญชาการตำรวจ นครบาล บริเวณริมคลองผดุงกรุงเกษม โดยนายกฯขึ้นเวทีกล่าวว่า ขอบคุณรอยยิ้มคือแรงบันดาลใจให้กับนายกฯ รัฐมนตรี บุคลากรทุกภาคส่วนราชการ ได้ทำหน้าที่เพื่อพวกเราทุกคน อย่าพูดจาอะไรให้เสียหาย ต้องติดตามสถานการณ์โลกด้วย ถ้าไม่ติดตามก็พูดกันแบบเดิมๆ ฝากบอกพ่อแม่ด้วย รัฐบาลนี้ทำเต็มที่แล้ว ส่วนรัฐบาลหน้าเป็นเรื่องของรัฐบาลหน้า อย่าคิดเพียงว่าเราจะได้อะไร อย่าพูดอะไรที่จะยิ่งทำให้ประเทศเสียหาย,เชื่อไม่ได้พวกปั่นราคาข้าว-ยาง-บ้านฟรี,จากนั้นเมื่อเวลา 11.00 น.ที่ทำเนียบรัฐบาล พล.อ.ประยุทธ์กล่าวให้โอวาทเด็กและเยาวชนเนื่องในวันเด็กแห่งชาติ มีเนื้อหาตอนหนึ่งว่าวันนี้สังคมเกิดความวุ่นวาย เราต้องช่วยกันไม่ขยายความขัดแย้ง แต่ต้องช่วยกันขยายความเข้าใจในสิ่งดีๆ ต้องเรียนรู้ว่า 4 ปีที่ผ่านมาเป็นอย่างไร และ 4 ปีข้างหน้าจะเป็นอย่างไร วันนี้รัฐบาลกำลังเดินหน้าสู่การเป็นประชาธิปไตย ถือเป็นประวัติศาสตร์ที่จะนำไปสู่อนาคต ขอให้ทุกคนตระหนักในหน้าที่ของตัวเอง ยึดมั่นในสถาบันชาติ ศาสนา พระมหากษัตริย์ เห็นมีหลายคนส่งเรื่องร้องเรียนเข้ามา เช่น ปัญหาไม่มีที่ดินทำกิน ความยากลำบาก ไม่มีบ้านที่อยู่อาศัย ขอให้ไปดูโครงการต่างๆที่รัฐบาลทำอยู่ มีโครงการจะทำบ้านอีกกว่าล้านหลัง ทุกคนต้องช่วยรัฐบาล อย่าเชื่อคนที่บอกว่าจะทำบ้านให้ฟรีทั้งหมด มันเป็นไปไม่ได้ เช่นเดียวกับการกำหนดราคายางและข้าวให้ สูงกว่านี้ เพราะทำไม่ได้ ผิดกติกาองค์การการค้าโลก หรือ WTO การที่ใครสัญญาจะเอาโน่นนี่ให้เป็นการส่วนตัวเป็นไปไม่ได้ อย่างเรื่องที่ดิน มีทั้งที่ดินของเอกชนและราชการ ภาครัฐจัดหาที่ดินทำกินให้ได้ แต่ให้ไปเลยไม่ได้ ขอประชาชนอย่าฟังว่าจะได้อะไรอย่างเดียว ต้องคิดว่าเราจะเสียอะไรไปบ้าง นั่นคือความรับผิดชอบต่อส่วนรวม,มท.สั่งเข้มห้าม อปท.ช่วยหาเสียง,ผู้สื่อข่าวรายงานว่า เมื่อวันที่ 9 ม.ค. นายฉัตรชัย พรหมเลิศ ปลัดกระทรวงมหาดไทย ส่งหนังสือเวียนถึงผู้ว่าราชการจังหวัดทั่วประเทศ เรื่องแนวทางปฏิบัติในการเลือกตั้ง ส.ส. ใจความระบุว่าจากกรณีคำสั่งหัวหน้า คสช.ที่ 22/2561 เรื่องให้ประชาชนและพรรคการเมืองดำเนินกิจกรรมทางการเมือง จะนำไปสู่การเลือกตั้งต่อไป ดังนั้น เพื่อให้การเลือกตั้งเกิดความเรียบร้อย สุจริต เที่ยงธรรม ขอให้จังหวัดดำเนินการ 1.แจ้งให้ อปท.สนับสนุนช่วยเหลือ กกต.ในการเลือกตั้ง ส.ส. 2.แจ้งให้ผู้บริหารท้องถิ่น สมาชิกสภาท้องถิ่น ข้าราชการหรือพนักงานส่วนท้องถิ่น วางตัวเป็นกลางทางการเมืองอย่างเคร่งครัด และไม่สนับสนุนหรือช่วยเหลือพรรคการเมือง หรือผู้สมัครรับเลือกตั้งในการหาเสียงไม่ว่าในทางใด เนื่องจากมีความผิดและมีบทลงโทษตามพ.ร.ป.เลือกตั้ง ส.ส.จำคุก 1-10 ปี ปรับตั้งแต่ 2 หมื่นถึง 2 แสนบาท และให้ศาลสั่งเพิกถอนสิทธิเลือกตั้ง 20 ปี 3.แจ้งประชาสัมพันธ์ให้ อปท.ทราบถึงบทลงโทษ,ผบ.ทบ.ติงกลุ่มอยาก ลต.ทำวุ่นวาย,เมื่อเวลา 09.00 น. ที่กองพลทหารม้าที่ 2 รักษาพระองค์ (พล.ม.2 รอ.) พล.อ.อภิรัชต์ คงสมพงษ์ ผบ.ทบ. ในฐานะเลขาธิการ คสช.กล่าวถึงการดูแลรักษาความสงบเรียบร้อยช่วงการเลือกตั้งและพระราชพิธีบรมราชาภิเษกว่า พล.อ.ประวิตร วงษ์สุวรรณ รองนายกฯและ รมว.กลาโหม ได้กำชับและมอบแผนการปฏิบัติงานต่างๆผ่านการประชุมช่วงที่ผ่านมาแล้ว 3 ครั้ง สั่งการให้ทุกหน่วยเตรียมความพร้อมและทดสอบแผนงาน รวมทั้งทดสอบสถานการณ์ ทั้งเครื่องมือและกำลังพลตามจุดต่างๆ ขอให้เชื่อมั่นว่าเป็นพิธีมงคลต่อคนทั้งชาติและการเลือกตั้งนั้นมีความสำคัญทั้งสองอย่าง ขอความร่วมมือประชาชนช่วยฟังข้อมูลข่าวสารจากสื่อที่เชื่อถือได้และจากสื่อของรัฐ เมื่อถามถึงการชุมนุมของกลุ่มคนอยากเลือกตั้งที่รณรงค์ไม่ให้มีการเลื่อนเลือกตั้ง พล.อ.อภิรัชต์กล่าวว่า ต่างคนต่างความคิด คนบางคนคิดอย่างนี้และโดนสั่งให้มาทำอย่างนี้ ก็คิดอยู่ในโหมดนี้อย่างเดียว ไม่ได้มององค์ประกอบต่างๆว่าจะมีผลอย่างไร ไม่ได้มองถึงรัฐธรรมนูญและกรอบเวลาที่ กกต.ได้กำหนดไว้แล้ว,เหน็บก่อเหตุป่วนเป็นหน้าที่,มีคนประเภทนี้ในสังคมไทย ไม่รู้จะพูดอย่างไร ถ้าอยากให้เป็นอย่างนี้ อยากให้เกิดความวุ่นวาย เป็นหน้าที่ของฉันที่จะต้องทำให้วุ่นวายอยู่อย่างนี้ คนที่เขาเข้าใจคงจะรำคาญ ประชาชนที่อยากทำมาหากินตามปกติและมีเหตุผลว่าทำไมจะต้องเลื่อนเลือกตั้ง ผมยังไม่ได้รับทราบเพราะ กกต.ไม่ได้ประกาศวันเลือกตั้งอย่างเป็นทางการ ก็ตีความกันไป ทุกอย่างมีเวลาทุกอย่างมีกรอบเวลาและมีกฎหมายรองรับโดยเฉพาะ พ.ร.บ.การเลือกตั้งถ้าไปคิดตามไทม์ไลน์ปฏิทิน การเลือกตั้งทุกอย่างอยู่ในกรอบเวลา ส่วนงานพระราชพิธี ต้องบอกว่ามีความสำคัญอย่างยิ่งต่อประเทศไทย แต่คนพวกนี้ไม่เคยคิด อย่างที่บอกคนพวกนี้คิดแบบนี้จะไปเปลี่ยนเขาก็ไม่ได้ พล.อ.อภิรัชต์กล่าว,ธีระเกียรติ โต้ไม่รอศาล รธน.จะฟังใคร,นพ.ธีระเกียรติ เจริญเศรษฐศิลป์ รมว.ศึกษาธิการ กล่าวถึงมติ กกต.ส่งให้ศาลรัฐธรรมนูญชี้ขาดความเป็นรัฐมนตรีสิ้นสุดลงจากการถือครองหุ้นสัมปทานของรัฐว่าต้องเป็นไปตามขั้นตอน ฟังจากนายอิทธิพร บุญประคอง ประธาน กกต.บอกว่ามีอีกหลายประเด็นที่เป็นบรรทัดฐาน ดีใจที่จะส่งเรื่องให้ศาลรัฐธรรมนูญชี้เป็นบรรทัดฐาน ที่บอกว่าต้องการให้แสดงสปิริตขอให้ดูกรณีนายดอน ปรมัตถ์วินัย รมว.ต่างประเทศ ถ้าตอนนั้นออกไปตอนนี้จะไม่มีคำตัดสินของศาล ไม่ยุติธรรมกับนายดอน ขอให้ใจเย็นๆ นายวิษณุ เครืองาม รองนายกฯบอกแล้วว่าอีกไม่นาน เมื่อถามว่าจะรอคำตัดสินของศาลรัฐธรรมนูญใช่หรือไม่ นพ.ธีระเกียรติกล่าวว่า ก็ต้องรอ ไม่เช่นนั้นจะให้รอคำตอบของใคร นายเรืองไกร ลีกิจวัฒนะ หรือ กกต.ยังไม่กล้าตัดสินเลย รอให้ศาลรัฐธรรมนูญชี้ขาดแล้วกัน,พปชร.ยกทัพใหญ่บุก เชียงราย,ร.อ.ธรรมนัส พรหมเผ่า ประธานยุทธศาสตร์การเลือกตั้งภาคเหนือ พรรคพลังประชารัฐ เปิดเผยว่าวันที่ 13 ม.ค. แกนนำพรรคลงพื้นที่หาเสียง จ.เชียงราย นำโดยนายอุตตม สาวนายน หัวหน้าพรรค นายสนธิรัตน์ สนธิจิรวงศ์ เลขาธิการพรรค เพื่อเปิดตัวว่าที่ผู้สมัคร ส.ส.เชียงราย ทั้ง 7 เขต จากการลงพื้นที่ 17 จังหวัดภาคเหนือ 64 เขตเลือกตั้ง กระแสของพรรคค่อนข้างดี ประชาชนล้วนตอบรับแนวทางก้าวข้ามความขัดแย้ง เพราะเบื่อหน่ายกับการเมืองที่ทะเลาะเบาะแว้งแบ่งขั้วเลือกข้าง ยังยืนยันว่าภาคเหนือจะได้ ส.ส.ไม่น้อยกว่า 40 ที่นั่ง,โวยลิเก พท.ยกเลิกเองกลัวแพ้เสียหน้า,ร.อ.ธรรมนัส กล่าวต่อว่าส่วนกรณี อบจ.พะเยาไม่อนุญาตให้พรรคเพื่อไทยใช้สนามกีฬา อบจ.ปราศรัยหาเสียง ไม่เกี่ยวข้องพรรคพลังประชารัฐหลังถูกวิจารณ์ใช้อำนาจพิเศษ เปิดเวทีได้แต่พรรคเพื่อไทยทำไม่ได้ คนในพื้นที่รู้ดีว่าผู้บริหาร อบจ.พะเยา เป็นคนของพรรคเพื่อไทยทั้งนั้น ใครจะเข้าไปสั่งแทรกแซงได้ เท่าที่ทราบเหตุผลที่ยกเลิกนั้นสนามกีฬาพื้นเป็นหญ้า ค่าดูแลปีหนึ่งหลายสิบล้านบาท สภา อบจ.มีกระทู้ถามความเหมาะสมให้คนจำนวนมากเข้ามา อาจทำให้พื้นหญ้าเสียหาย วันนั้นมีคนมาร่วมงานไม่กี่ร้อยคน ต่างจากเวทีของพรรคพลังประชารัฐใช้ลานอเนกประสงค์ทำกิจกรรมได้ ไม่ใช่สถานที่ราชการเหมือนที่พวกเขาใช้ เรามีคนมากว่า 5,000 คน ทำให้พวกเขากลัวเสียหน้า เป็นเจ้าของพื้นที่กลับมีคนมาร่วมงานน้อยกว่าพรรคใหม่ เหมือนการเล่นลิเก อนุญาตเองยกเลิกเอง แล้วมาโยนให้พรรคพลังประชารัฐ และกระแสพรรคพลังประชารัฐในภาคเหนือแรงมาก โพลสำรวจล่าสุดจะได้ ส.ส.ถึง 41 คนเป็นอีกหนึ่งสาเหตุที่ทำให้ คุณหญิงสุดารัตน์ เกยุราพันธุ์ แกนนำพรรคเพื่อไทย ร้อนใจกลัวแพ้ จึงต้องพยายามสร้างกระแสดิสเครดิตพรรคพลังประชารัฐ,เจ๊หน่อย ไปอุบลฯขอกู้ ศก.-ล้างยานรก,วันเดียวกัน คุณหญิงสุดารัตน์ เกยุราพันธุ์ ประธานยุทธศาสตร์เลือกตั้งพรรคเพื่อไทย ลงพื้นที่อ.เมือง จ.อุบลราชธานี โดยได้รับประทานอาหารเช้าที่ร้านสามชัยกาแฟ โดยนายวิรัช แสงชัย เจ้าของร้านชื่นชมว่าจะเป็นนายกฯในดวงใจ คุณหญิงสุดารัตน์กล่าวว่า พรรคเพื่อไทยเชี่ยวชาญการแก้ปัญหาเศรษฐกิจที่เคยทำสำเร็จมาแล้ว จะนำเทคโนโลยีมาใช้แก้ไขปัญหาด้วย และจะทำให้ยาเสพติดหมดไป ต่อมาคุณหญิงสุดารัตน์ร่วมงานวันเด็กแห่งชาติที่เทศบาลปทุม อ.เมือง จ.อุบลราชธานี ซึ่งพ่อแม่ผู้ปกครองพาลูกหลานมาร่วมกิจกรรม ขอถ่ายภาพกันคึกคัก คุณหญิงสุดารัตน์ได้อวยพรเด็กว่าเนื่องในวันเด็กแห่งชาติขอให้เป็นเด็กดีแล้วอยากให้รักพ่อแม่และครอบครัว เด็กจะเติบโตมาเป็นอนาคตของประเทศ เด็กจะรู้หน้าที่ของตนเอง ผู้ใหญ่จึงมีหน้าที่ส่งเสริมให้เด็กมีความรู้,เว้าอีสานถามสุขบ่คำตอบมีแต่ทุกข์,จากนั้นคุณหญิงสุดารัตน์พร้อมนายเกรียง กัลป์ตินันท์ นายสมบัติ รัตโน นายวรสิทธิ์ กัลป์ตินันท์ อดีต ส.ส.และว่าที่ผู้สมัคร ส.ส.เปิดเวทีปราศรัยที่แรก ในพื้นที่ของนายณรงค์ชัย วีระกุล เขต 2 อุบลราชธานี บ้านศรีสุข ต.ศรีสุข อ.เขื่องใน จ.อุบลราชธานี โดยคุณหญิงสุดารัตน์เว้าอีสานทักทายชาวบ้านว่าคิดฮอด ดีใจหลายๆ มีความสุขบ่ เขาคืนความสุขให้ทุกศุกร์ สุขบ่ ชาวบ้านตอบว่า บ่ มีแต่คนทุกข์ เป็นหนี้มากขึ้น พรรคเพื่อไทยเชื่อว่าคงไม่มีใครอยากเป็นคนจน ถือบัตรสวัสดิการแห่งรัฐ เราอยากยืนอยู่ได้บนลำแข้งตนเอง การจะออกจากความทุกข์นี้ได้คือวันเลือกตั้ง ลุงยังไม่บอกว่าวันไหน แต่เราจะอดทน เลือกวันไหนก็วันนั้น เลือกตั้งครั้งนี้ไม่เหมือนครั้งอื่น ต้องเลือกให้ท่วม 250 จึงจะชนะ เพราะเขาใช้อำนาจที่ยิ่งใหญ่เขียนกติกาเอารัด เอาเปรียบ มีคะแนน ส.ว. 250 อยู่ในมือแล้ว แต่ไม่มีอำนาจใดจะยิ่งใหญ่เท่าอำนาจประชาชน อยู่กับเรากระเป๋าตุง อยู่กับลุงกระเป๋าแฟบ,ย้ำเคลียร์ใช้สถานที่ราชการปราศรัย,คุณหญิงสุดารัตน์ให้สัมภาษณ์ว่า จ.อุบลราชธานี ส่งผู้สมัคร ส.ส.ครบทั้ง 10 เขต มั่นใจจะชนะ แม้มีอดีต ส.ส.ย้ายไปพรรคพลังประชารัฐ แต่ย้ายไปแต่ตัวประชาชนอยู่กับพรรค มั่นใจว่าพรรคเพื่อไทยจะยังเป็นที่รักของชาวอีสาน แม้นายสุริยะ จึงรุ่งเรืองกิจ ประธานยุทธศาสตร์เลือกตั้งภาคอีสานพรรคพลังประชารัฐ มั่นใจว่าจะกวาดที่นั่ง ส.ส.อีสานกว่า 60 ที่นั่ง ให้รอดูผลวันเลือกตั้ง ขอเรียกร้องให้ผู้มีอำนาจให้ความชัดเจนการใช้สถานที่ราชการ เพราะเกิดความไม่เท่าเทียม พรรคพลังประชารัฐเคยใช้สนามกีฬากลาง 700 ปี จ.เชียงใหม่เปิดตัวว่าที่ผู้สมัคร ส.ส. ส่วนตัวไม่หวั่นไหว แม้จะถูกกดดันจากผู้มีอำนาจและทำให้หาเสียงยากลำบาก,ที พปชร.ใช้ศูนย์ประชุมเชียงรายได้,นางลดาวัลลิ์ วงศ์ศรีวงศ์ โฆษกพรรคเพื่อไทย กล่าวว่าขอถาม พล.อ.ประวิตร วงษ์สุวรรณ รองนายกฯและ รมว.กลาโหม ว่าศูนย์ประชุมนานาชาติ จ.เชียงราย สร้างด้วยเงินแผ่นดินเป็นสถานที่ราชการหรือไม่ ทำไมอนุญาตให้พรรคพลังประชารัฐใช้ได้ เพราะประกาศว่าห้ามใช้สถานที่ราชการทุกแห่งหาเสียง หรือมีข้อยกเว้นให้เฉพาะพรรคพลังประชารัฐเท่านั้น นายสามารถ แก้วมีชัย ว่าที่ผู้สมัคร ส.ส.เชียงราย เขต 1 แจ้งว่าพรรคพลังประชารัฐจะจัดสัมมนาและรับสมัครสมาชิกพรรควันที่ 13 ม.ค. ผู้เข้าร่วมสัมมนา 10,000 คน มีนายอุตตม สาวนายน หัวหน้าพรรคและนายสนธิรัตน์ สนธิจิรวงศ์ เลขาธิการพรรคร่วมปราศรัย ที่ศูนย์ประชุมนานาชาติเชียงราย ถ้าอนุญาตให้พรรคพลังประชารัฐใช้ได้ จะตอบสังคมว่าอย่างไร การเลือกตั้งจะเป็นธรรมได้อย่างไรในเมื่อสองมาตรฐานเอาเปรียบเช่นนี้,ซัดผู้ว่าฯเลือกปฏิบัติขัดคำสั่ง บิ๊กป้อม,นายสามารถ แก้วมีชัย อดีต ส.ส.เชียงรายพรรคเพื่อไทย กล่าวว่าศูนย์ประชุมดังกล่าวเป็นสถานที่ราชการ สร้างด้วยงบประมาณแผ่นดินจากงบยุทธศาสตร์จังหวัด ปัจจุบันอยู่ในความดูแลของ จ.เชียงราย เหมือนสนามกีฬาของ อบจ.พะเยา เมื่อเป็นนโยบายของ พล.อ.ประวิตรห้ามใช้สถานที่ราชการจัดกิจกรรมทางการเมือง ตามที่พรรคเพื่อไทยเคยได้รับอนุญาตให้ใช้ อบจ.พะเยา ปราศรัยแต่ถูกยกเลิกอ้างว่าไม่เหมาะสมเป็นสถานที่ราชการ ทำไม ผวจ.เชียงรายจึงกล้าขัดนโยบาย พล.อ.ประวิตร หากที่สุดมีการใช้สถานที่นั้นจริงจะได้รู้ว่าเลือกปฏิบัติจริง,อัด มท.เอาใจผู้มีอำนาจเกินเหตุ,นายสมคิด เชื้อคง อดีต ส.ส.อุบลราชธานี พรรคเพื่อไทย กล่าวว่าทราบว่ากระทรวงมหาดไทยออกหนังสือเวียนทั่วประเทศเมื่อวันที่ 9 ม.ค. ไม่ให้ผู้บริหารท้องถิ่นและสมาชิกสภาท้องถิ่นสนับสนุนผู้สมัครหรือพรรคการเมืองหาเสียงเลือกตั้ง ขัดต่อหลักความเป็นจริง เพราะสมาชิกท้องถิ่นล้วนมาจากการเลือกตั้ง พอจะมีการเลือกตั้งกลับห้ามไม่ให้ยุ่งเกี่ยวไม่ว่าทางใด เป็นการกระทำกลับหัวกลับหาง,รัฐธรรมนูญบอกให้รัฐและพรรคการเมืองสนับสนุนการปกครองในระบอบประชาธิปไตย แค่เริ่มต้นกีดกันคนจะเรียนรู้ประชาธิปไตยระดับต้นมีทางออกเสียแล้ว ถูกต้องแล้วหรือ รัฐบาลกลัวอะไรนักหนา ห้ามข้าราชการพอรับได้ว่าให้วางตัวเป็นกลาง แต่นี่ห้ามนักการเมืองท้องถิ่น มันเกินเลยไปหน่อย วันนี้ใช้อำนาจรัฐราชการจนเกินความพอดี เอาใจผู้มีอำนาจเกินเหตุ,ชทพ.แนะ กกต.ทำให้จบก่อน 9 พ.ค.,น.ส.กัญจนา ศิลปอาชา หัวหน้าพรรคชาติไทยพัฒนา กล่าวถึงกรณีที่การกำหนดวันเลือกตั้งส.ส. เป็นการทั่วไป ยังไม่ชัดเจนว่า ขอเรียกร้องให้ผู้มีหน้าที่เกี่ยวข้องประกาศวันเลือกตั้งที่ชัดเจนโดยเร็ว เพราะการปล่อยให้ความไม่ชัดเจนเกิดขึ้นต่อไป ไม่เป็นผลดีกับบ้านเมือง ก่อนหน้านี้ทั่วโลกรับทราบการจัดเลือกตั้งภายในประเทศแล้ว แม้จะเลื่อนกำหนดวันเลือกตั้งไปหลายครั้ง เพื่อให้เกิดผลดีกับหลายฝ่าย ควรประกาศกำหนดวันเลือกตั้งโดยเร็ว ผู้สื่อข่าวถามถึงกรณีข้อถกเถียงในบทบัญญัติของรัฐธรรมนูญว่าด้วยการจัดเลือกตั้งให้เสร็จภายใน 150 วันหลังกฎหมายประกอบรัฐธรรมนูญที่ต้องใช้กับการเลือกตั้งมีผลบังคับใช้ หัวหน้าพรรคชาติไทยพัฒนา กล่าวว่า เพื่อไม่ให้เป็นปัญหา ตนขอเสนอให้จัดการเลือกตั้ง พร้อมประกาศผลเลือกตั้งและรับรอง ส.ส. ให้แล้วเสร็จภายใน 150 วัน หรือ ก่อนวันที่ 9 พ.ค.เพราะถือว่าเป็นระยะปลอดภัย และไม่เกิดปัญหาภายหลัง,มาร์ค ควงไอติมบูมสร้างคน,เมื่อเวลา 10.00 น. ที่หมู่บ้านกิตตินิเวศน์ รามคำแหง 68 นายอภิสิทธิ์ เวชชาชีวะ หัวหน้าพรรคประชาธิปัตย์เข้าร่วมกิจกรรมวันเด็กแห่งชาติ ประจำปี 2562 พร้อมนายพริษฐ์ วัชรสินธุ์ หรือไอติม ว่าที่ผู้สมัคร ส.ส.เขตบางกะปิ-วังทองหลาง บรรยากาศเป็นไปอย่างคึกคัก มีเด็กๆและเยาวชนในหมู่บ้านเข้าร่วมกิจกรรมพร้อมพ่อแม่ผู้ปกครองจำนวนมาก นายอภิสิทธิ์กล่าวว่า วันเด็กแห่งชาติยืนยันว่าประเทศเราให้ความสำคัญกับเด็กและเยาวชน อนาคตของชาติ การลงทุนเรื่องอนาคตคือการลงทุนด้านทรัพยากรมนุษย์ ด้านนายพริษฐ์ กล่าวว่าเชื่อว่าการลดความเหลื่อมล้ำที่ยั่งยืนที่สุด คือการยกระดับให้เด็กไทยทุกคนมีโอกาสเข้าถึงการศึกษาที่มีคุณภาพอย่างเท่าเทียมกัน ที่ผ่านมาพรรคให้ความสำคัญกับนโยบายการศึกษามาตลอด เช่น นโยบายเรียนฟรี 15 ปี แต่ยังมีอีกหลายอย่างที่อยากพัฒนาปรับปรุง เช่น เรียน ปวส.ฟรีควบคู่กับการพัฒนาหลักสูตรอาชีวศึกษา เป็นต้น,เตือนยิ่งสกัดกั้นผลักเกมลงใต้ดิน,นายอภิสิทธิ์ เวชชาชีวะ หัวหน้าพรรคประชาธิปัตย์กล่าวถึงกรณีรัฐบาลห้ามพรรคการเมือง ใช้สถานที่ราชการหาเสียงว่า ขอย้ำให้ กกต.มาช่วยจัดการเรื่องนี้ การเลือกตั้งเพื่อให้ประชาชนได้ตัดสินชี้อนาคตของประเทศ อย่าไปสกัดกั้นกิจกรรมที่เป็นประโยชน์ให้ข้อมูลกับประชาชน ยิ่งสกัดกั้นเหมือนผลักให้การแข่งขันลงไปใต้ดิน จะทำให้การเมืองล้าหลังเข้าไปอีก ขณะนี้มีข้อจำกัดมากขึ้นเรื่อยๆในการนำเสนอข้อมูล จึงขอให้ทบทวน มั่นใจว่าไม่มีอะไรไปกระทบความมั่นคง หากเกรงว่าท้องถิ่นจะไปเอื้อพรรคใดพรรคหนึ่ง กำหนดเป็นกติกาเลยว่าสถานที่ท้องถิ่นหรือราชการดูแล ถ้าเป็นสถานที่เหมาะสมจัดกิจกรรมสาธารณะ เพื่อให้นักการเมืองและประชาชนพบปะกัน ต้องเปิดโอกาสอย่างเท่าเทียมกัน,คาใจมอนิเตอร์นโยบายพรรคทำไม,เมื่อถามว่า นายกฯสั่งการให้ทุกกระทรวงติดตามการนำเสนอนโยบายของพรรคการเมือง เรื่องดังกล่าวถือเป็นหน้าที่ของกระทรวงหรือไม่ นายอภิสิทธิ์กล่าวว่า ต้องไปถามนายกฯว่าจะนำข้อมูลที่ติดตามเอาไปทำอะไร แต่เป็นเรื่องธรรมดาที่ส่วนราชการจะติดตามว่านโยบายของพรรคการเมืองเป็นอย่างไร เพราะเมื่อมีการเปลี่ยนแปลงรัฐบาล จะได้พร้อมในการสนองนโยบายใหม่ๆ ส่วนที่นายกฯย้ำให้ดูถึงความเป็นไปได้ในทางปฏิบัติของนโยบายที่พรรคการเมืองเสนอ รวมถึงที่มาของงบประมาณนั้น คงตอบแทนพรรคการเมืองอื่น ไม่ได้ แต่สำหรับประชาธิปัตย์ทำได้จริง,ปล่อยคาราวานแคมเปญแก้จน,นายธนา ชีรวินิจ โฆษกพรรคประชาธิปัตย์ กล่าวว่า วันที่ 13 ม.ค. เวลา 13.30 น. พรรคประชาธิปัตย์จะเริ่มคิกออฟ แคมเปญ นโยบายแก้จน สร้างคน สร้างชาติ ที่บริเวณอนุสาวรีย์ประชาธิปไตย พรรคตระหนักถึงปัญหาความยากจนที่รุนแรงและสร้างผลกระทบมาก เป็นปัญหาแรกที่ต้องเร่งแก้ไขและยังต้องสร้างคนด้วย ประเทศจะเจริญก้าวหน้าไม่ได้ หากคนในประเทศไม่มีคุณภาพ หลังแก้จนแล้วต้องช่วยสร้างคนให้เข้มแข็ง มีวินัย ความรับผิดชอบ ประเทศชาติจะเจริญก้าวหน้าได้ พรรคจะประกาศแนวนโยบายและประกาศความพร้อมเป็นทางเลือกหลักในการแก้ไขปัญหาประเทศ เพื่อให้ประเทศไทยกลับมายิ่งใหญ่และมีความสุขอีกครั้ง พร้อมทั้งจะเปิดตัวผู้สมัคร ส.ส.กทม. 30 เขตและผู้สมัคร ส.ส.ทั่วประเทศ และปล่อยขบวนคาราวานรถหาเสียง 350 คัน เคลื่อนหาเสียงพร้อมกันทั่วประเทศ เริ่มที่อนุสาวรีย์ประชาธิปไตย จึงขอเชิญชวนประชาชนมาร่วมอุดมการณ์ แก้ไขปัญหาชาติ ร่วมกับพรรคประชาธิปัตย์,นิพิฏฐ์ บี้กรมศุลฯรีดภาษีนาฬิกาหรู,นายนิพิฏฐ์ อินทรสมบัติ รองหัวหน้าพรรคประชาธิปัตย์ โพสต์เฟซบุ๊กหัวข้อ ทวงภาษีให้แผ่นดิน ว่าอ่านข่าว (เมื่อวันที่ 10 พ.ค.60) สำนักงานตรวจของผู้โดยสารท่าอากาศยานสุวรรณภูมิ (สผภ.) ตรวจยึดนาฬิกาหรูราคาแพงจากผู้โดยสาร 2 ราย เดินทางมาจากฮ่องกง โดยสวมนาฬิกาไว้ที่ข้อมือ ผู้โดยสารคงซื้อนาฬิการาคาแพงแล้วสวมใส่เข้ามาโดยไม่ผ่านการสำแดงและไม่ผ่านการเสียภาษี นาฬิกาทั้ง 2 เรือน ราคา 1,320,000 บาท ผู้โดยสาร 2 คนยอมรับและทำความตกลงระงับคดี (ซึ่งทำได้ตาม พ.ร.บ.ศุลกากร) โดยยกนาฬิกาทั้ง 2 เรือนให้ตกเป็นของแผ่นดิน ยกเรื่องนี้ขึ้นมาเพื่อให้บ้านเมืองนี้มีมาตรฐานด้านความยุติธรรม ไม่เลือกปฏิบัติระหว่างคนจน-คนรวย ระหว่างผู้มีอำนาจในมือกับผู้ที่มีมือว่างเปล่าไม่มีอำนาจอะไรเลย เพื่อเปรียบเทียบกับกรณีนาฬิกาที่ พล.อ.ประวิตร วงษ์สุวรรณ ที่ยืมของเพื่อนมาใส่,20 เรือนไม่มีสำแดงหลักฐานเสียภาษี,ข้อเรียกร้องของผมคือในจำนวนนาฬิกาทั้ง 20 เรือน ที่พบในบ้านของนายปัฐวาท สุขศรีวงศ์ เพื่อนของ พล.อ.ประวิตร ปรากฏว่า เป็นนาฬิกาที่มีหลักฐานการซื้อขายจากต่างประเทศ 1 เรือน ซื้อจากผู้อื่น 2 เรือน (ทั้ง 3 เรือนนั้นไม่มีหลักฐานว่ามีการเสียภาษี) ส่วนอีก 17 เรือนไม่มีหลักฐานการซื้อ เมื่อไม่มีหลักฐานการซื้อ เป็นข้อเท็จจริงที่สรุปได้ว่ายังไม่มีการเสียภาษีแน่นอน น่าจะเป็นการนำเข้าที่ผิดกฎหมาย เพราะนาฬิกาหรูเหล่านั้นมีแหล่งกำเนิดในต่างประเทศ โดยสรุปจากคำแถลงของ ป.ป.ช.นาฬิกาทั้ง 20 เรือนไม่มีการสำแดงหลักฐานการเสียภาษี ป.ป.ช.จึงมีข้อสรุปในตอนท้ายคำวินิจฉัยว่าให้ส่งเรื่องให้กรมศุลกากร ดำเนินการตามกฎหมายต่อไป,จี้ขุนคลังบังคับใช้ ก.ม.ยึดหรือสั่งปรับ,นายนิพิฏฐ์ระบุด้วยว่า หากกรมศุลกากรใช้กฎหมายอย่างมีมาตรฐานเดียวกัน ทั้งคนจนคนรวย ทั้งคนมีอำนาจและไม่มีอำนาจ กรมศุลกากรต้องยึดนาฬิกาหรูทั้ง 20 เรือน ให้ตกเป็นของแผ่นดิน หรือให้ทายาทเจ้าของนาฬิกาเสียค่าปรับตามเกณฑ์ของภาษี บัดนี้ล่วงเลยมาพอสมควรแล้ว ใครอยู่ใกล้ๆ รมว.คลัง ช่วยถามเรื่องนี้ให้หน่อยว่า ท่านได้ยึดนาฬิกาเป็นของแผ่นดินหรือยัง แต่อย่าถามอธิบดีกรมศุลกากร เพราะเรื่องแบบนี้ ท่านคงไม่พูด ที่ผมเขียนมานี่ผมทวงภาษีให้แผ่นดินหลายร้อยล้านบาทนะครับ,เสรีพิศุทธ์ ขู่เช็กบิลปูดมีกว่า 25 เรือน,เมื่อเวลา 09.00 น. ที่ตลาดสดมหาราช เทศบาล เมืองกระบี่ พล.ต.อ.เสรีพิศุทธ์ เตมียาเวส หัวหน้าพรรคเสรีรวมไทย พร้อมว่าที่ผู้สมัคร ส.ส.กระบี่ เดินพบปะทักทายประชาชนที่มาจับจ่ายซื้อของ พร้อมพูดคุยรับทราบปัญหาปากท้องประชาชน จากนั้นเดินทางไปตลาด อ.ลำทับ จ.กระบี่ และไปเปิดศูนย์ประสานงานพรรคเขต 1 จ.กระบี่ บริเวณถนนคนเดิน ในเขตเทศบาลเมืองกระบี่ พล.ต.อ.เสรีพิศุทธ์กล่าวว่า นำนโยบายของพรรคมาเสนอให้ประชาชน โดย เฉพาะเรื่องปากท้อง ทุกวันนี้พ่อค้าแม่ค้าขายของหักต้นทุนกันแล้ว เหลือรายได้แค่วันละ 300 บาทเท่ากับรายได้ขั้นต่ำ นอกจากนี้ ยังมีเรื่องการปราบปรามการทุจริตคอร์รัปชัน ปัญหายาเสพติด ผู้มีอิทธิพล โดยเฉพาะการทุจริตคอร์รัปชัน หากพรรคมีโอกาสเข้าไปเป็นรัฐบาล จะสั่งตรวจสอบการทุจริตย้อนหลังทั้งหมด ที่ไม่สามารถตรวจสอบได้ก่อนหน้านี้ ใคร ผิดต้องว่ากันไป โดยเฉพาะเรื่องนาฬิกา 25 เรือน จริงๆแล้วมีมากกว่านั้น,สงคราม แก้เหลื่อมล้ำโละระบบผูกขาด,นายสงคราม กิจเลิศไพโรจน์ หัวหน้าพรรคเพื่อชาติ กล่าวถึงกรณี พล.อ.ประยุทธ์ จันทร์โอชา นายกฯและหัวหน้า คสช. สั่งหน่วยราชการติดตามนโยบายพรรคการเมืองทุกพรรคว่า แม้นโยบายพรรคเพื่อชาติยังไม่ประกาศอย่างเป็นทางการ แต่นโยบายทุกอย่างรวมถึงแหล่งที่มาของงบประมาณเราชัดเจน ถ้าพูดถึงเรื่องตัวเลขงบประมาณของพรรคเพื่อชาติ เราต้องทำตามยุทธศาสตร์ชาติ 20 ปีอยู่แล้ว ที่นายกฯสั่งการให้แต่ละกระทรวงติดตามนโยบายของพรรคการเมือง เนื่องจากเห็นว่าหลายนโยบายยังไม่มีความชัดเจนในทางปฏิบัติว่าทำได้จริงหรือไม่ นโยบายลดความเหลื่อมล้ำของพรรคเพื่อชาติ มั่นใจเราทำได้จริง จะแก้ปัญหาการผูกขาดโอกาส ต้องกระจายโอกาสให้ประชาชนทุกคนเข้าถึงอย่างเท่าเทียม ไม่ใช่หน้าที่ของรัฐบาลปัจจุบันที่จะมาคุมกระทรวง เพราะข้าราชการต้องปฏิบัติตามนโยบายของรัฐบาลที่ได้รับการเลือกตั้งจากประชาชน,สุเทพ เเทงกั๊กเป็นนั่งร้านเผด็จการ,ที่ จ.ลำปาง นายสุเทพ เทือกสุบรรณ แกนนำผู้ก่อตั้งพรรครวมพลังประชาชาติไทย (รปช.) นำคณะเดินสายคารวะแผ่นดิน ที่ตลาดรัตนเก๊าจาว เทศบาลเมือง และย่านร้านค้าธุรกิจ จ.ลำปาง จากนั้นนายสุเทพให้สัมภาษณ์ว่า รปช.จะเป็นพรรคที่มี ส.ส.ในทุกภาคของประเทศ ภาคใต้อาจจะมาก ที่ จ.สุราษฎร์ธานี จ.สงขลา และ 3 จังหวัดชายแดนภาคใต้ เมื่อถามว่า จุดยืนที่บอกแรกๆหาก คสช.จะเป็นนายกฯพร้อมสนับสนุน ตอนนี้เปลี่ยนแปลงหรือไม่ นายสุเทพตอบว่าสื่อต้องไม่ควรสรุปตนอย่างนั้น ให้ความเป็นธรรมด้วย ตั้งแต่ตั้งพรรคไม่เคยพูดอย่างนี้เลย ตนจะพูดตลอดว่าพรรคเราเป็นพรรคของประชาชน จุดยืนคือปฏิรูปประเทศ อาทิ ปฏิรูปตำรวจ กระจายอำนาจ แก้ความเหลื่อมล้ำ ถ้า พล.อ.ประยุทธ์ยืนยันจะทำเรื่องนี้ต่อ พรรค รปช.จะพิจารณาสนับสนุน แต่ต้องดูกันต่อไปเขาลงสมัครหรือเปล่า หรือจะไปรับการเสนอชื่อจากพรรคการเมืองอื่น เรายังไม่รู้ ทั้งหมดมีแต่การคาดการณ์กันไปเอง,โหร คมช.ชี้โชคชะตาพาขยับเลือกตั้ง,วันเดียวกัน นายวารินทร์ บัววิรัตน์เลิศ หรือ โหร คมช. ทำนายดวงเมืองว่า ขณะนี้ทุกอย่างเริ่มเข้าสู่โหมดการเลือกตั้ง เป็นไปตามครรลองปกติ แม้จะวุ่นบ้าง เพราะกำลังจะเข้าสู่ประชาธิปไตยเต็มใบ อาจมีปัญหาเรื่องผู้คนบ้าง แต่จะผ่านพ้นไปได้ ไม่มีอะไรหนักเหมือนที่ผ่านมา การเลือกตั้งเคยบอกว่าจะขยับไปบ้างนิดหน่อย จะให้ตรงเป๊ะคงเป็นไปไม่ได้ เพราะวันที่ 24 ก.พ.เขาตั้งกันไว้ แต่จริงๆแล้วต้อง พิจารณาหลายองค์ประกอบ โดยเฉพาะเรื่องกฎหมายและเป็นจังหวะเวลามากกว่า โชคชะตาบ้านเมืองกำหนดมาแบบนั้น การเลือกตั้งดำเนินไปได้ด้วยดี ไม่มีเหตุอะไร เมื่อถามว่าหลังเลือกตั้งนายกฯยังเป็น พล.อ.ประยุทธ์หรือไม่ นายวารินทร์กล่าวว่า ตามที่ดูดวงไปยังเป็นเหมือนเดิม ตอนนี้ยังเป็นหน้าที่ของ พล.อ.ประยุทธ์อยู่ ต้องทำหน้าที่ต่อไป หน้าที่ของท่านยังไม่หมด,ฟันธงดวง บิ๊กตู่ ยังพุ่งแรงแซงทุกคน,เมื่อถามว่าองคาพยพที่จะมาช่วย พล.อ.ประยุทธ์ยังเหมือนเดิมหรือไม่ ทั้ง พล.อ.ประวิตร วงษ์สุวรรณ รองนายกฯ พล.อ.อนุพงษ์ เผ่าจินดา รมว.มหาดไทย หรือบรรดานายทหารในรัฐบาลนี้ นายวารินทร์กล่าวว่าท่านอื่นเป็นยังไงไม่ได้ดู ดูแค่นายกฯว่ายังคงมีภารกิจที่ต้องทำให้สำเร็จลุล่วง และมีนักการเมืองที่จะมาช่วยทำหน้าที่ต่อไปด้วย เมื่อถามว่าตอนนี้ดวงของ พล.อ.ประยุทธ์พุ่งแรงที่สุดใช่หรือไม่ เมื่อเทียบกับคุณหญิงสุดารัตน์ เกยุราพันธุ์ ประธานยุทธศาสตร์การเลือกตั้งพรรคเพื่อไทย นายชัชชาติ สิทธิพันธุ์ สมาชิกพรรคเพื่อไทย หรือนายอภิสิทธิ์ เวชชาชีวะ หัวหน้าพรรคประชาธิปัตย์ นายวารินทร์กล่าวว่าดูเพียง พล.อ.ประยุทธ์ว่ายังมีหน้าที่อยู่ จะลงมาเองเหมือน พล.อ.เปรม ติณสูลานนท์ ประธานองคมนตรีและรัฐบุรุษ สมัยก่อนคล้ายกัน ส่วนคนอื่นยังไม่มีหน้าที่ ยังไม่ถึงเวลา เมื่อถามว่า พล.อ.ประยุทธ์บริหารประเทศรอบ 2 จะมีปัญหาทำงานขลุกขลักหรือไม่ โดยเฉพาะการชุมนุมประท้วงต่อต้านนายวารินทร์กล่าวว่า ในรอบสองนี้จะไม่ราบรื่นเหมือน 4-5 ปีที่ผ่านมา เพราะหลายคนหลายความคิดจะให้สงบเหมือนที่ผ่านมาคงเป็นไปไม่ได้ แต่ไม่รุนแรง บ้านเมืองยังขับเคลื่อนต่อไปได้,ทักษิณ-ปู ได้กลับแต่อีกนาน,เมื่อถามถึงกรณีนายทักษิณ ชินวัตร อดีตนายกฯ จะได้กลับมาหรือปิดประตูตาย นายวารินทร์กล่าวว่าถ้าจะกลับก็อีกนาน อย่างที่เคยบอกแต่แรกว่าไม่นายทักษิณ น.ส.ยิ่งลักษณ์ หรือใครหลายคนที่เคยมีหน้าที่ พอหมดหน้าที่ต้องออกจากผืนแผ่นดินนี้ไป เมื่อถามว่าตระกูลชินวัตรมีอาถรรพณ์กับประเทศไทยหรือไม่ นายวารินทร์กล่าวว่าใครก็ตามที่ทำกรรมดี ผลดีจะปรากฏให้กับตระกูล ให้กับบุคคลผู้นั้น แต่ตระกูลใดที่สร้างกรรมเวรให้ชาติบ้านเมืองหรือทำให้เกิดความแตกแยก แตกความสามัคคีของบ้านเมือง ตระกูลนั้นต้องรับกรรมและหมดหน้าที่ไปเลย ทุกอย่างมาจากกรรม กรรมหนักตรงนี้จะตกทอดไปถึงลูกหลานด้วย เมื่อถามว่าประเทศไทยผ่านพ้นภัยวิบัติแล้วหรือไม่ นายวารินทร์กล่าวว่า เรายังไม่หลุดพ้น หลายประเทศยังต้องรับกรรมเกี่ยวกับภัยพิบัติ ธรรมชาติอยู่นอกเหนือการควบคุมของมนุษย์ กรรมนี่รวมกับผลที่มนุษย์ทำทั้งสิ้น ฉะนั้นทุกคนต้องเตรียมตัวตั้งรับ โดยเฉพาะภัยจากน้ำและแผ่นดินไหว ปีนี้จะหนักที่สุด แต่ประเทศไทยโชคดี ได้รับผลน้อยกว่าประเทศอื่น,อุ๊งอิ๊ง แขวะกาบัตร ลต.ไม่เป็นแล้ว,เมื่อเวลา 12.15 น. น.ส.แพทองธาร ชินวัตร บุตรสาวนายทักษิณ ชินวัตร โพสต์อินสตาแกรมเป็นภาพถ่ายสมัยปี 2554 เป็นภาพ น.ส.แพทองธาร ถ่ายร่วมกับพี่ๆ คือนายพานทองแท้ น.ส.พินทองทา ชินวัตร และนายณัฐพงศ์ คุณากรวงศ์ พี่เขย โดยนายพานทองแท้ สวมเสื้อยืดมีข้อความว่า ขอพ่อคืน น.ส.พินทองทาสวมเสื้อข้อความ อยากกอดพ่อ และโพสต์ข้อความว่า วันเด็ก อุตส่าห์ย้อนไปตั้งแปดปีแล้วยังไม่เด็กเลย เดินหาเสียงตอนนั้น บนเสื้อเขียน 5 ปีแล้วขอพ่อกลับบ้าน ถึงวันนี้หลานโตจนพูดเก่งหมดแล้ว คราวนี้อาจจะไม่ได้มีโอกาสเดินหาเสียงเหมือนเดิม แต่ขอให้ได้มีโอกาสเลือกตั้งละกันเนอะ ทำไม่เป็นละนะ สอนด้วย ไปไง กาไงอะ,นัดทุกเสาร์ชุมนุมต้านเลื่อน ลต.,เมื่อเวลา 17.00 น. ที่พระราชาอนุสาวรีย์สมเด็จพระเจ้าตากสินมหาราช วงเวียนใหญ่ กลุ่ม Thaifreedom 2014 นำโดย น.ส.ฐานิกา ภูงามผา และนายณัฎฐกิตติ์ พันธ์ศรี นัดหมายแนวร่วมจัดกิจกรรมรณรงค์ หยุดเลื่อนเลือกตั้ง หยุดล้มเลือกตั้ง มีมวลชนเสื้อแดงและแกนนำ อาทิ นายสมยศ พฤกษาเกษมสุข เข้าร่วม โดยได้เปิดปราศรัยโจมตีการยึดอำนาจของ คสช. การเลื่อนเลือกตั้งเป็นข้ออ้างอยู่ในอำนาจต่อ จากนั้นร่วมกันยืนชูป้ายข้อความไม่เลื่อนเลือกตั้ง จุดเทียนคำว่า vote พร้อมตะโกนคำว่า ไม่เลื่อนเลือกตั้ง,นายณัฎฐกิตติ์ระบุว่า หลังการรัฐประหารถูกทหารบุกมาที่บ้านบังคับเซ็นเอ็มโอยูห้ามเคลื่อนไหวการเมือง ยอมปฏิบัติตามมาเกือบ 5 ปี แต่หลังปลดล็อกทางการเมือง เพื่อเข้าสู่โหมดเลือกตั้งแล้ว การเลือกตั้งเหมือนถูกยื้อเอาไว้อีก ดังนั้นจะเริ่มออกมาเคลื่อนไหวประสานมวลชนในพื้นที่ออกมาเรียกร้องการเลือกตั้งตามโรดแม็ป จะนัดหมายมวลชนรวมตัวทุกวันเสาร์ จนกว่าจะประกาศวันเลือกตั้งที่ชัดเจน
สามารถ ซัดผู้ว่าฯเลือกปฏิบัติขัดคำสั่ง บิ๊กป้อม ให้ พปชร.ใช้ศูนย์ประชุมนานาชาติเชียงรายสัมมนารับสมาชิก มาร์ค คาใจสั่งมอนิเตอร์นโยบายพรรคอื่นทำไม
เลือกตั้ง62,หาเสียง,เลื่อนเลือกตั้ง,ปราศรัย,ข่าวหน้า1,เลือกตั้ง